Faapuupuu le mataupu:  (CNN) I le 7,000 tausaga ua mavae, sa faia ai e tagata Chinchorro o ē sa nonofo i le talafatai o le toafa i le mea ua taʻua nei o Chile ma Peru, ni tino o ē na maliliu. Peitaʻi, ua lapataʻi mai saienitisi mai Harvard, ina ua mavae le faitau afe o tausaga o matuā lelei le faasaoina o nei tino oti, ua lamatia nei i le vave ona pala. O le pogai? Na taʻua i se lipoti a le Harvard School of Engineering and Applied Sciences, i se talafou na lomia i le Aso Gafua, o le māfuaaga, ona o le faatupulaʻia o le susū o le tau lea e fesoasoani i siama e olaola i luga o paʻu o tino oti. O le iʻuga, ua vaaia e saienitisi i le fale mataaga o le Iunivesite o Tarapaca i Arica, i le itu i mātū o Chile, nisi o faataʻitaʻiga tāua e 120 o tino oti o le ʻau Chinchorro ua amata ona liua i se "mea ua matuā uliuli", o lana faamatalaga lea. Na maua i se eliga i Aikupito se mummy ua 3,600 tausaga le matua. Na faamaonia le iai o se aafiaga o le faateleina o le susū o le tau i suʻesuʻega na faia e le polofesa mai Harvard o Ralph Mitchell ma le tagata suʻesuʻe o Alice DeAraujo i ni faataʻitaʻiga o le paʻu o le tino. O a latou saʻiliʻiliga o le a fesoasoani i tagata e tausia meaola i Arica - o se vaipanoa matutu lea ua faateleina ai le susū o le tau i tausaga talu ai nei - e puipuia ai a latou mea tāua. O mummies a Aikupito e faia i le CT scan. Peitaʻi, na faapea mai Mitchell, sa popole o ia i le faitau selau o isi tino oti ua tanu i lalo ifo o le oneone i vanu o Chile i mātū. "O loo iai nei tino i fafo ma ua e fesili: E faapefea ona ou taofia i latou mai le pala? E toetoe lava o se faafitauli o le suʻesuʻeina o mataupu tau tulafono", o lana faaupuga lea. Na faapea mai Marcela Sepulveda, o se polofesa o le suʻesuʻeina o mea mai anamua i le Iunivesite o Tarapaca, na taʻua i le faamatalaga i le nusipepa, sa faaaogā se "faiga lavelave" e saunia ai mummies. Na aofia ai le aveesea o le faiʻai ma totoga, ma suia i ni mea totino ma le lefulefu, toe suʻi le tino i le ʻau ma ufiufi le paʻu i se paʻu o le manganese, o le ocher po o le palapala enaena, e faalagolago i le vaitaimi. Ua silia ma le 3,000 tausaga o faia e tagata Chinchorro ni tino oti o tagata ina ia tumau ai pea ona mamate. O tino oti ua sili ona leva o loo iai, e tusa ma le 2,000 tausaga a o leʻi mumia e tagata Aikupito anamua o latou farao. Ua faaalia i le suʻesuʻega...
Ua iloa e saienitisi e faapea, o le maualuga o le susū o le ea e faatupuina ai siama i luga o paʻu o tino oti. Ua amata ona pala nisi o ata i se falemataʻaga i Chile, ma ua avea ma se "aisa uliuli"